Ek het altyd gevoel dit is nie net die meisie wat verloof raak nie, maar die man ook. Dus was dit vir my belangrik om die geleentheid vir hom net so spesiaal te maak as hy vir my. Ons het besluit om vir die naweek weg te gaan na Zulu Waters Game Reserve waar ons die naweek spandeer deur goed te doen wat ons altwee geniet (perdry, kuns vlieg hengel, wilds ritte). Al wat ek nie geweet het nie, is wanneer hy my sou vra om verloof te raak, so dit was nog ‘n groot verassing vir my gewees!
Ons fotograaf (Maryke Venter) is fenomenaal! Ek is gemakliker agter die kamera, en my man is self nie lief om voor die kamera te wees nie. Sy het ons so op ons gemak gehad, ons het soms vergeet sy was daar! Sy het geweet ons soek iets buite die norm vir ons fotos (die feit dat ons trou kar ‘n Landrover Defender met die naam van Slomo is sê als!) en sy het die perfekte plek gevind. Dit is ‘n verlate vetplant kwekery, wat vreeslik “rustiek” lyk, met massiewe Turksvy bosse en kaktusse wat oor mens uit toring!
Ons was mal oor die foto’s wat ons al van Pepper Tree gesien het. Toe ons na die plek gaan kyk het, was ons verlief! Ons is albei ook baie lief vir die plaas en Pepper Tree het vir ons daardie gevoel gegee. Die feit dat hulle basies alles oorneem, en al die stres van jou wegvat, was ongelooflik! Die dag het soos klokslag verloop, en alles was perfek en professioneel!